**Armonie**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În savana liniştită,

leoaica se odihneşte,

îşi mijeşte uşor ochii

şi în jurul ei priveşte.

Nici o boare nu adie,

totul pare nemişcat,

soarele-i o vâlvătaie,

aerul înfierbântat.

Leuţul ei, pus pe joacă,

de coadă o tot apucă,

încet se rostogoleşte

şi apoi o ia la fugă.

Totul este-n armonie,

leul din tufiş apare,

îi priveşte preţ de-o clipă

şi îşi vede de plimbare.

Chef nu are, enervant,

scaieţi-i atârnă-n coamă

şi un spin negru în labă,

chiar acum, l-a înţepat.

Scoate-un răget răguşit

şi lungit în iarba mare,

spre leoaică lung priveşte,

cerşind îndurare.

Şi, leoaica-i tot femeie,

cum să-l vadă suferind?

Ea cu dinţii-i scoate spinul

şi îl linge mârâind.

Intuiesc, Regele junglei,

mândrul Leu cutezător,

îi va oferi leoaicei,

nopţi fierbinţi, pline de amor.